stanford-oval/wikipedia huggingface dataset:
การเมืองกัมพูชา
ฝ่ายอำนาจนิติบัญญัติ

ใช้ระบบสองสภาได้แก่
สมัชชาแห่งชาติหรือรัฐสภา มีสมาชิก 123 คน ดำรงตำแหน่งวาระละ 5 ปี ผู้มีสิทธิ์ออกเสียงต้องมีอายุไม่ต่ำกว่า 18 ปี ส่วนผู้สมัครรับเลือกตั้งต้องมีอายุอย่างน้อย 25 ปี การเลือกตั้งครั้งล่าสุดเกิดขึ้นเมื่อ พ.ศ. 2551 พรรคประชาชนกัมพูชาครองเสียงส่วนใหญ่คือ 90 ที่นั่ง พรรคสมรังสีได้ 26 ที่นั่ง ที่เหลือเป็นพรรคอื่นๆ อีก 7 ที่นั่ง
พฤฒิสภาหรือสภาสูง มีสมาชิก 61 คน มี 2 คนที่ได้รับการแต่งตั้งจากพระมหากษัตริย์ 2 คนมาจากตัวแทนรัฐบาล ที่เหลืออีก 57 คนมาจากการเลือกตั้ง มีลักษณะคล้ายสภาสูงของฝรั่งเศส ดำรงตำแหน่งวาระละ 6 ปี ใน พ.ศ. 2549 พรรคประชาชนกัมพูชาได้ 43 ที่นั่งในสภาสูง พรรคฟุนซินเปกได้ 12 ที่นั่งและพรรคสมรังสีได้ 2 ที่นั่ง
หน้าที่ของสมัชชาแห่งชาติคือออกกฎหมาย โดยหลังจากผ่านสภาแล้วจึงเสนอต่อพระมหากษัตริย์ พระมหากษัตริย์ไม่มีอำนาจยับยั้งกฎหมายที่ผ่านรัฐสภาแล้ว รัฐสภายังมีอำนาจในการถอดถอนนายกรัฐมนตรีโดยการออกเสียงไม่ไว้วางใจมากกว่าสองในสาม
สรุปผลการเลือกตั้ง สมัชชาแห่งชาติกัมพูชาเมื่อ 27 กรกฎาคม พ.ศ. 2551
| พรรค | คะแนน | % | % | ที่นั่ง | ที่นั่ง |
| --- | --- | --- | --- | --- | --- |
| พรรคประชาชนกัมพูชา | 3,492,374 | 58.1% |    | 90 |  |
| พรรคสมรังสี | 1,316,714 | 21.9% |    | 26 |  |
| พรรคสิทธิมนุษยชน | 397,816 | 6.62% |    | 3 |  |
| พรรคนโรดม รณฤทธิ์ | 337,943 | 5.62% |    | 2 |  |
| ฟุนซินเปก | 303,764 | 5.05% |    | 2 |  |
| พรรคพันธมิตรเพื่อประชาธิปไตย | 68,909 | 1.15% |    | — |  |
| พรรคประชาธิปไตยเขมร | 32,386 | 0.54% |    | — |  |
| พรรคขบวนการประชาธิปไตยฮัง ดารา | 25,065 | 0.42% |    | — |  |
| พรรคสังคมยุติธรรม | 14,112 | 0.23% |    | — |  |
| พรรคสาธารณรัฐเขมร | 11,693 | 0.19% |    | — |  |
| พรรคเขมรต่อต้านความยากจน | 9,501 | 0.16% |    | — |  |
| ทั้งหมด (มาใช้สิทธิ์ 81.5%)  | 6,010,277 |  |  | 123 | 123 |
| Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน |  |
สรุปการเลือกตั้งพฤฒิสภาหรือสภาสูงในกัมพูชาเมื่อ 22 มกราคม พ.ศ. 2549
| พรรค | คะแนน | % | % | ที่นั่ง | ที่นั่ง |
| --- | --- | --- | --- | --- | --- |
| พรรคประชาชนกัมพูชา | 7,854 | 69.19% |    | 43 |  |
| ฟุนซินเปก | 2,320 | 20.44% |    | 9 |  |
| พรรคสมรังสี | 1,165 | 10.26% |    | 2 |  |
| ทั้งหมด (มาใช้สิทธิ์ 99.89%)  | 11,352 |  |  | 54 | 54 |
| Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน | Source: www.necelect.org.kh เก็บถาวร 2009-03-09 ที่ เวย์แบ็กแมชชีน |  |
อำนาจตุลาการ

อำนาจตุลาการเป็นอิสระจากรัฐบาล ศาลสูงสุดในกัมพูชาคือ ศาลแขวงสูงสุด (Supreme Council of the Magistracy)
ราชวงศ์

การปกครองของกัมพูชาเป็นแบบที่มีพระมหากษัตริย์เป็นประมุข พระมหากษัตริย์มีฐานะเป็นประมุขรัฐ ไม่มีอำนาจปกครอง ทรงเป็นสัญลักษณ์ถึงความเป็นเอกภาพและความยั่งยืนของชาติ พระนโรดม สีหนุทรงเป็นประมุขรัฐระหว่าง 24 กันยายน พ.ศ. 2536 จนถึง 7 ตุลาคม พ.ศ. 2547 พระมหากษัตริย์ไม่มีอำนาจทางการเมืองแต่พระนโรดม สีหนุทรงมีบารมีที่ทำให้พระองค์มีอิทธิพลต่อรัฐบาลและมีบทบาทในการยับยั้งความขัดแย้งภายในรัฐบาล หลังจากพระนโรดม สีหนุสละราชสมบัติใน พ.ศ. 2547 พระโอรสของพระองค์คือพระนโรดม สีหมุนีได้เป็นกษัตริย์ต่อมา ส่วนพระนโรดม สีหนุที่สละราชสมบัติไปนั้น สมัชชาแห่งชาติได้กำหนดตำแหน่งของพระองค์เป็นพระมหาวีรกษัตริย์
การสืบราชสมบัติ

การสืบราชสมบัติถูกกำหนดโดยกรมปรึกษาราชบัลลังก์ ซึ่งประกอบด้วยประธานรัฐสภา นายกรัฐมนตรี พระสังฆราช รองประธานรัฐสภาคนที่ 1 และคนที่ 2 จะมีการเรียกประชุมสภาราชบัลลังก์ภายใน 1 สัปดาห์หลังจากพระมหากษัตริย์สวรรคตหรือสละราชสมบัติ และจะเลือกจากสมาชิกราชวงศ์ที่มีสิทธิในราชบัลลังก์
การเป็นสมาชิกองค์กรระดับนานาชาติ

ACCT, AsDB, ASEAN, CP, ESCAP, FAO, G-77, IAEA, IBRD, ICAO, ICC, ICRM, IDA, IFAD, IFC, IFRCS, ILO, IMF, IMO, Intelsat (ยังไม่ได้ลงนามในสัญญา), กองทุนการเงินระหว่างประเทศ, Interpol, IOC, ISO, ITU, NAM, OPCW, PCA, UN, UNCTAD, UNESCO, UNIDO, UPU, WB, WFTU, WHO, WIPO, WMO, WTO, WToO, WTrO (ขอสมัคร)
การปกครองท้องถิ่น

บทความหลัก: เขตการปกครองของกัมพูชา
การปกครองท้องถิ่นทั้ง 24 จังหวัด ขึ้นกับกระทรวงมหาดไทยของรัฐบาลกลาง เริ่มมีการเลือกตั้งระดับท้องถิ่น (กรมปรึกษาฆุมสังกัด) ใน พ.ศ. 2545 และเลือกตั้งทุก ๆ 5 ปี
แหล่งข้อมูลอื่น

Cambodia Human Rights Portal (Sithi)
Cambodian Center for Human Rights (CCHR)
Global Integrity Report: Cambodia เก็บถาวร 2013-04-14 ที่ archive.today reports on corruption and anti-corruption in Cambodia
แหล่งข้อมูลอื่น > เกี่ยวกับราชวงศ์

King of Cambodia, Norodom Sihamoni Official Website of King Norodom Sihamoni
King of Cambodia, Norodom Sihanouk Official Website of former King Norodom Sihanouk
แหล่งข้อมูลอื่น > ทางการ

Cambodia.gov.kh เก็บถาวร 2006-10-05 ที่ เวย์แบ็กแมชชีน Official Royal Government of Cambodia Website (English Version) (Cambodia.gov.kh Khmer Version เก็บถาวร 2005-12-07 ที่ เวย์แบ็กแมชชีน)
CDC Council for the Development of Cambodia
Conseil Constitutionnel du Cambodge เก็บถาวร 2008-12-16 ที่ เวย์แบ็กแมชชีน Constitution council of Cambodia
Department of Fisheries
Food Security and Nutrition Information System Cambodia เก็บถาวร 2013-03-08 ที่ เวย์แบ็กแมชชีน
Ministry of Commerce
Ministry of Culture and Fine Arts เก็บถาวร 2005-11-25 ที่ เวย์แบ็กแมชชีน
Ministry of Economy and Finance
Ministry of Education, Youth and Sport เก็บถาวร 2022-11-23 ที่ เวย์แบ็กแมชชีน
Ministry of Environment
Ministry of Posts and Telecommunications
Ministry of Public Works and Transport
Ministry of Tourism เก็บถาวร 2002-02-02 ที่ เวย์แบ็กแมชชีน
NiDA เก็บถาวร 2009-05-25 ที่ เวย์แบ็กแมชชีน National Information Communications Technology Development Authority
Ministry of Planning เก็บถาวร 2013-03-08 ที่ เวย์แบ็กแมชชีน
NIS National Institute of Statistics of Cambodia
แหล่งข้อมูลอื่น > อื่นๆ

Constitution of Cambodia เก็บถาวร 2011-07-22 ที่ เวย์แบ็กแมชชีน
Springer, S. 2009. Violence, democracy, and the neoliberal "order": the contestation of public space in posttransitional Cambodia. Annals of the Association of American Geographers 99 (1), 138-162.
Springer, S. 2010. Cambodia's Neoliberal Order: Violence, Authoritarianism, and the Contestation of Public Space. London: Routledge.
พระบาทสมเด็จพระนโรดม สีหมุนี – พระมหากษัตริย์
สมเด็จมหาบวรธิบดี ฮุน มาแณต – นายกรัฐมนตรี
ตรารัฐบาล
ศาลฎีกา
ล็องแบร์

ล็องแบร์ เป็นเสียงอ่านในภาษาฝรั่งเศสของคำว่า Lambert อาจเป็นชื่อหรือนามสกุล
ล็องแบร์ เดอ ชาลง - ขุนนางชาวฝรั่งเศสในศตวรรษที่ 10
ชาร์ล เดอ ล็องแบร์ - ผู้บุกเบิกการบินชาวฝรั่งเศส
มีแชล ล็องแบร์ - นักดนตรีชาวฝรั่งเศสในศตวรรษที่ 17
ล็องแบร์ วิลซง - นักแสดงและนักร้องชาวฝรั่งเศส
ฌ็อง-อ็องรี ล็องแบร์ - ชื่อภาษาฝรั่งเศสของโยฮัน ไฮน์ริช ลัมแบร์ท
ดูเพิ่ม

แลมเบิร์ต
ลัมแบร์ท
ฮิพสเตอร์ ออร์ ลูเซอร์

| ฮิพสเตอร์ ออร์ ลูเซอร์ |
| --- | --- |
ประเภท: Comedy-Drama
สร้างโดย: บริษัท Bearcave Studio จำกัด บริษัท ทศกัณฐ์ ฟิล์ม จำกัด
เขียนโดย: บทภาพยนตร์ซีรีส์ :  
กำกับโดย: อัศนี กิจเฮงพานิช (เอ็น)
แสดงนำ: ณัฐสิทธิ์ โกฏิมนัสวนิชย์ เบนจามิน โจเซฟ วาร์นี กรวิชญ์ สูงกิจบูลย์ มนสภรณ์ ชาญเฉลิม เอเซีย ตรีคุณา
ดนตรีแก่นเรื่องเปิด: Hipster or Loser TITEL
ดนตรีแก่นเรื่องปิด: เอาอะไรมาแลกก็ยอม (Hipster or Loser Version) - ขับร้องโดย กรวิชญ์ สูงกิจบูลย์   ณัฐสิทธิ์ โกฏิมนัสวนิชย์   เบนจามิน โจเซฟ วาร์นี
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 10 ตอน
การผลิต
ผู้อำนวยการสร้าง: บริษัท Bearcave Studio จำกัด บริษัท แบร์เคฟสตูดิโอ จำกัด
ความยาวตอน: 60 นาที / ตอน
ออกอากาศ
เครือข่าย: LINE TV
ออกอากาศ: 13 ธันวาคม พ.ศ. 2561 – 21 กุมภาพันธ์ พ.ศ. 2562
ฮิพสเตอร์ ออร์ ลูเซอร์ (Hipster or Loser) เป็นละครโทรทัศน์ แนว Comedy - Drama ผลิตโดย บริษัท Bearcave Studio  จำกัด, บริษัท ทศกัณฐ์ ฟิล์ม จำกัด  กำกับภาพยนตร์ซีรีส์โดย อัศนี กิจเฮงพานิช (เอ็น) ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย ณัฐสิทธิ์ โกฏิมนัสวนิชย์, เบนจามิน โจเซฟ วาร์นี, กรวิชญ์ สูงกิจบูลย์, มนสภรณ์ ชาญเฉลิม, เอเซีย ตรีคุณา และนักแสดงชั้นนำอีกมากมาย เริ่มตอนแรกวันที่ 13 ธันวาคม พ.ศ. 2561 - 21 กุมภาพันธ์ พ.ศ. 2562 (วันพฤหัสบดีที่ 3 มกราคม 2562, งดออกอากาศ) ต่อจากละครชุด The Deadline
รายชื่อนักแสดงและการสร้าง

| ปี | พ> ศ. 2561 |
| --- | --- |
สถานีออกอากาศ: LINE TV
ผู้สร้าง: บริษัท Bearcave Studio จำกัด บริษัท ทศกัณฐ์ ฟิล์ม จำกัด
บทภาพยนตร์ซีรีส์: 
ผู้กำกับการแสดง: อัศนี กิจเฮงพานิช (เอ็น)
นักแสดงหลัก
(ตี๋): ณัฐสิทธิ์ โกฏิมนัสวนิชย์
ปรัชยากร (ปรัช): เบนจามิน โจเซฟ วาร์นี
วัน อยู่เลิศ (วัน): กรวิชญ์ สูงกิจบูลย์
(ยิ้ม): มนสภรณ์ ชาญเฉลิม
(ทอมมี่): เอเซีย ตรีคุณา
นักแสดงรับเชิญ
เจ๊แหวน (แม่วัน): วราพรรณ หงุ่ยตระกูล
พ่อวัน: ญาณี ตราโมท
ซินแส: ธัญญา รัตนมาลากุล
พิธีกรรายการ: สุขพัฒน์ โล่ห์วัชรินทร์
พิธีกรรายการ: อาคีระ กิจธนโสภา
ตำรวจ: เปรมวิชช์ สีห์ชาติวงษ์
นักแสดงสมทบตอนที่ 1
เฮีย: ภูมิ คูห์ศรีวินิจ
ลูกค้าร้านเฮีย: ฐิติพันธ์ พัฒนพุทธานนท์
หัวหน้าตี๋: เมธา เสรีธนาวงศ์
เลขา: พิริน วรรณวลี
V - GAN: ณัฎฐ์ ขยันงาน
V - GAN: ธนภณ ต่อศรีเจริญ
V - GAN: จิตฎมาส ดีทองงาม
V - GAN: ชญาดา ศรีชมภู
V - GAN: ดิษยา เกล็ดสุวรรณ
ญาติวัน: บุปผามุก กรกำเหนิด
หลวงพ่อ: อดุลย์ มรรคผล
ลูกค้า ES-PRES-SO เย็น: นันทนัท ฐกัดกุล
PK PITUKPATARAKUN MODEL: 
สันติสุข: ชื่อวัว
นักแสดงสมทบตอนที่ 2
ผู้ช่วยซินแส: ทศพร ไกรวุฒิวงศ์
ลูกค้า: จีรนันท์ นพคุณ
ลูกค้า: ลักขณา บุญบุตร
ลูกค้า: วรัญญา หมุนแก้ว
ลูกค้า: สุทธิพร มุสิกมาศ
ลูกค้า: ธรรมรงค์ เสริมฤทธิรงค์
ลูกค้า: พชรวรรณ ชัยปุวรัตน์
ลูกค้า: ณภัทร เกียรติกวานกุล
PK PITUKPATARAKUN MODEL: 
นักแสดงสมทบตอนที่ 3
เต๋อ นวพร: ชนะกาล แสงทา
เฮีย: ภูมิ คูห์ศรีวินิจ
ลูกค้าฟองนม: ศศินันท์ พัฒนะ
ลูกค้าตามเต๋อ: ลีระเดช จ้างประเสริฐ
ลูกค้าตามเต๋อ: ณัฐสิทธิ์ พนานุนักษา
ตำรวจ: วิวรรธน์ รัตนพิทักษ์
ตำรวจ: สมเจตน์ ทองปรีชา
ลูกน้องยศ: รัชเดช วงศ์ทะบุตร
PK PITUKPATARAKUN MODEL: 
นักแสดงสมทบตอนที่ 4
เฮีย: ภูมิ คูห์ศรีวินิจ
ยายบ๊วยเค็ม: กรุณา ลูกตุ้มทอง
คนทวงหนี้: ธนพล ทับจันทร์
คนทวงหนี้: ณภัทร เวชชศาสตร์
PK PITUKPATARAKUN MODEL: 
นักแสดงสมทบตอนที่ 5
Brewer: มฆวรรณ กิจยะกานนท์
Brewer: วรัญญู มาลสุขุม
Brewer: คุณภัทร ศรีไชยเจริญวงศ์
หุ่นยนต์ BST48: รัชตะ ทองรวย
วู้ดดี้ (พิธีกร): ภัคพล ศรีรองเมือง
ป้ากรรมการ: แพงสุดา ปัญญาธรรม
กรรมการ: ปิติพงษ์ ผาสุขยืด (พีท Over Me)
กรรมการ: ก่อเกียรติ ชาติประเสริฐ
คนขายกาแฟ: กีรนิตย์ ธรรมนิตย์
คนทวงหนี้: ธนพล ทับจันทร์
คนทวงหนี้: ณภัทร เวชชศาสตร์
ลูกน้องยศ: รัชเดช วงศ์ทะบุตร
ลูกน้องยศ: พริมา ศิริวสุนธรา
ลูกน้องยศ: เมธาวี เชื้อสุวรรณ
PK PITUKPATARAKUN MODEL: 
นักแสดงสมทบตอนที่ 6
พิธีกรรายการ: จีรนันท์ นพคุณ
ตากล้อง: วิษณุ ศรีวีระชัย
คนทวงหนี้: ณภัทร เวชชศาสตร์
แฟนใหม่ยศ: สลิลโรจน์ เกตุจันทร์
PK PITUKPATARAKUN MODEL: 
นักแสดงสมทบตอนที่ 7
เฮีย: ภูมิ คูห์ศรีวินิจ
ผู้ช่วยซินแส: ทศพร ไกรวุฒิวงศ์
พิธีกรรายการ: จัสติน โสตางกูร
พิธีกรรายการ: เพ็ญฉวี ศรีวนาสณฑ์
ตากล้อง: ศุภฤกษ์ บุญเดช
ลูกค้าประจำ: ปภาวรินท์ อยู่ประเสริฐ
ยายบ๊วยเค็ม: กรุณา ลูกตุ้มทอง
PK PITUKPATARAKUN MODEL: 
นักแสดงสมทบตอนที่ 8
ลูกน้องยศ: รัชเดช วงศ์ทะบุตร
นักแสดงสมทบตอนที่ 9
ผู้ใหญ่บ้าน: เสถียร เย็นใจ
ชาวบ้าน: นภัสสร สุรินทรศักดิ์
ชาวบ้าน: นภาพร กำเนิดมงคล
ชาวบ้าน: ทีมนักแสดงบ้านมณีพฤกษ์
นักแสดงสมทบตอนที่ 10
Brewer: มฆวรรณ กิจยะกานนท์
Brewer: วรัญญู มาลสุขุม
Brewer: คุณภัทร ศรีไชยเจริญวงศ์
วู้ดดี้ (พิธีกร): ภัคพล ศรีรองเมือง
ป้ากรรมการ: แพงสุดา ปัญญาธรรม
กรรมการ: ปิติพงษ์ ผาสุขยืด (พีท Over Me)
กรรมการ: ก่อเกียรติ ชาติประเสริฐ
ลูกน้องยศ: รัชเดช วงศ์ทะบุตร
ลูกน้องยศ: พริมา ศิริวสุนธรา
ลูกน้องยศ: เมธาวี เชื้อสุวรรณ
เฮีย: ภูมิ คูห์ศรีวินิจ
ผู้ช่วยซินแส: ทศพร ไกรวุฒิวงศ์
ลูกค้าชัก: รัชตะ ทองรวย
PK PITUKPATARAKUN MODEL:
เพลงประกอบละคร

เพลง Hipster or Loser TITEL (เพลงเปิดเรื่อง)
เพลง เอาอะไรมาแลกก็ยอม (Hipster or Loser Version) - ขับร้องโดย กรวิชญ์ สูงกิจบูลย์ , ณัฐสิทธิ์ โกฏิมนัสวนิชย์ , เบนจามิน โจเซฟ วาร์นี (เพลงปิดเรื่อง)
แหล่งข้อมูลอื่น

Hipster or Loser  ที่สยามโซน
เรื่องย่อ Hipster or Loser (ฮิบสเตอร์ ออร์ โลเซอร์) : mgronline.com
เรื่องย่อละคร Hipster or Loser (ฮิบสเตอร์ ออร์ โลเซอร์) : drama.nangdee.com
Hipster or Loser (2018) : mydramalist.com
สวัสดิ์ สืบสายพรหม

| สวัสดิ์ สืบสายพรหมม> ว.ม., ป.ช. |
| --- | --- |

รัฐมนตรีช่วยว่าการเกษตรและสหกรณ์
ดำรงตำแหน่ง 29 กันยายน พ.ศ. 2535 – 7 ธันวาคม พ.ศ. 2537
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 8 มกราคม พ.ศ. 2490 (78 ปี) อำเภอขุขันธ์ จังหวัดศรีสะเกษ ประเทศไทย
พรรคการเมือง: ความหวังใหม่

สวัสดิ์ สืบสายพรหม (เกิด 8 มกราคม พ.ศ. 2490) อดีตรัฐมนตรีช่วยว่าการเกษตรและสหกรณ์ อดีตสมาชิกสภาผู้แทนราษฎรจังหวัดศรีสะเกษ 4 สมัย และอดีตสมาชิกสภาองค์การบริหารส่วนจังหวัดศรีสะเกษ
ประวัติ

สวัสดิ์ สืบสายพรหม เกิดเมื่อวันที่ 8 มกราคม พ.ศ. 2490 เป็นบุตรของนายแก้ว และ นางเสียงสี สืบสายพรหม จบการศึกษา จากวิทยาลัยเพาะช่าง
งานการเมือง

อดีตเคยเป็นสมาชิกสภาจังหวัดศรีสะเกษในช่วง พ.ศ. 2523 ถึง พ.ศ. 2526 ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2526 สังกัดพรรคกิจสังคม แต่ได้รับเลือกตั้งในครั้งต่อมา (พ.ศ. 2529) และได้รับเลือกติดต่อกันรวม 4 ครั้ง
ในปี พ.ศ. 2531 เขาได้เข้าร่วมงานกับพรรคประชาชน และรับตำแหน่งเป็นกรรมการบริหารพรรค
สวัสดิ์ ได้รับแต่งตั้งเป็นรัฐมนตรีในรัฐบาลนายชวน หลีกภัย เป็นรัฐมนตรีช่วยว่าการกระทรวงเกษตรและสหกรณ์ (ครม.50)
ก่อนที่ต่อมาจะไม่ได้รับเลือกตั้ง ในปี พ.ศ. 2544 โดยพ่ายแพ้ให้กับ พันตำรวจเอกทิน วงศ์ปลั่ง จากพรรคชาติไทย ในปี 2549 ลงสมัครรับเลือกตั้งสมาชิกวุฒิสภาจังหวัดศรีสะเกษ และ การเลือกตั้ง ส.ส. พ.ศ. 2550 ได้รับการเลือกตั้งเป็นลำดับที่ 6 (จากผู้ที่ได้รับเลือกในเขตดังกล่าว 3 คน) หลังจากนั้นจึงได้วางมือทางการเมือง
งานการเมือง > สมาชิกสภาผู้แทนราษฎร

สวัสดิ์ สืบสายพรหม ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดศรีสะเกษ สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดศรีสะเกษ สังกัดพรรคประชาชน → พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดศรีสะเกษ สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดศรีสะเกษ สังกัดพรรคความหวังใหม่
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
สุรเกียรติ์ เสถียรไทย

| สุรเกียรติ์ เสถียรไทยม> ป.ช. ม.ว.ม. ป.ภ. ต.จ.ว. |
| --- | --- |
สุรเกียรติ์ ณ เดอะเพนตากอน พ.ศ. 2548

รองนายกรัฐมนตรีไทย
ดำรงตำแหน่ง 11 มีนาคม พ.ศ. 2548 – 19 กันยายน พ.ศ. 2549 (1 ปี 6 เดือน 8 วัน)
นายกรัฐมนตรี: ทักษิณ ชินวัตร
รัฐมนตรีว่าการกระทรวงการคลัง
ดำรงตำแหน่ง 18 กรกฎาคม พ.ศ. 2538 – 28 พฤษภาคม พ.ศ. 2539 (10 เดือน 10 วัน)
นายกรัฐมนตรี: บรรหาร ศิลปอาชา
ก่อนหน้า: ธารินทร์ นิมมานเหมินท์
ถัดไป: บดี จุณณานนท์
รัฐมนตรีว่าการกระทรวงการต่างประเทศ
ดำรงตำแหน่ง 14 กุมภาพันธ์ พ.ศ. 2544 – 11 มีนาคม พ.ศ. 2548 (4 ปี 25 วัน)
นายกรัฐมนตรี: ทักษิณ ชินวัตร
ก่อนหน้า: สุรินทร์ พิศสุวรรณ
ถัดไป: กันตธีร์ ศุภมงคล
นายกสภาจุฬาลงกรณ์มหาวิทยาลัย
อยู่ในวาระ
เริ่มดำรงตำแหน่ง  4 มิถุนายน พ.ศ. 2567 (9 เดือน 11 วัน)
ก่อนหน้า: ภิรมย์ กมลรัตนกุล
นายกสภามหาวิทยาลัยเชียงใหม่
อยู่ในวาระ
เริ่มดำรงตำแหน่ง  12 กันยายน พ.ศ. 2567 (6 เดือน 3 วัน)
ก่อนหน้า: เกษม วัฒนชัย
 
ข้อมูลส่วนบุคคล
เกิด: 7 มิถุนายน พ.ศ. 2501 (66 ปี) จังหวัดพระนคร ประเทศไทย
พรรคการเมือง: ไทยรักไทย (2541–2550) เพื่อแผ่นดิน (2550–2551)
คู่สมรส: สุธาวัลย์ ลดาวัลย์ ณ อยุธยา
บุตร: 1 คน
ศิษย์เก่า: มหาวิทยาลัยฮาร์วาร์ด (ปร.ด.)   มหาวิทยาลัยทัฟส์   จุฬาลงกรณ์มหาวิทยาลัย
อาชีพ: นักวิชาการ นักบริหาร นักการทูต
ลายมือชื่อ: 
เว็บไซต์: https://www.facebook.com/DrSurakiart

สุรเกียรติ์ เสถียรไทย เป็นนักวิชาการชาวไทย ปัจจุบันดำรงตำแหน่ง นายกสภาจุฬาลงกรณ์มหาวิทยาลัย คนที่ 23 และ นายกสภามหาวิทยาลัยเชียงใหม่ คนที่ 9 เคยดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศ รัฐมนตรีว่าการกระทรวงการคลัง และที่ปรึกษานายกรัฐมนตรีสมัยพลเอก ชาติชาย ชุณหะวัณ (ที่ปรึกษาบ้านพิษณุโลก) อีกทั้งเคยถูกเสนอชื่อเพื่อเป็นเลขาธิการสหประชาชาติในนามของ 10 ประเทศอาเซียน แต่ได้ถอนตัวในเดือนตุลาคม พ.ศ. 2549 หลังมีการรัฐประหารในประเทศไทย
ประวัติ

ศาสตราจารย์พิเศษ สุรเกียรติ์ เสถียรไทย เกิดวันที่ 7 มิถุนายน พ.ศ. 2501 ที่กรุงเทพมหานคร เป็นบุตรชายคนเดียวของศาสตราจารย์พิเศษ ดร.สุนทร เสถียรไทย (อดีตอธิบดีกรมบัญชีกลาง อดีตอธิบดีกรมธนารักษ์ และอดีตรองปลัดกระทรวงการคลัง) กับศาสตราจารย์กิตติคุณ คุณหญิงเกื้อกูล เสถียรไทย (สกุลเดิม : สวัสดิ์-ชูโต) (อดีตคณบดีคณะอักษรศาสตร์ จุฬาลงกรณ์มหาวิทยาลัย)
สุรเกียรติ์ เสถียรไทย สมรสกับท่านผู้หญิง สุธาวัลย์ เสถียรไทย (ธิดาของหม่อมหลวงทวีสันต์ ลดาวัลย์ อดีตราชเลขาธิการและอดีตองคมนตรี กับท่านผู้หญิงหม่อมราชวงศ์บุษบา สธนพงศ์ (สกุลเดิม : กิติยากร) พระขนิษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) มีบุตร 1 คน คือ ดร.สันติธาร เสถียรไทย
การศึกษา

ปริญญาตรี : นิติศาสตรบัณฑิต (น.บ. เกียรตินิยมเหรียญทอง) จากคณะนิติศาสตร์ จุฬาลงกรณ์มหาวิทยาลัย
ปริญญาโท : ความสัมพันธ์ระหว่างประเทศ (ด้านกฎหมาย, การเมืองและเศรษฐกิจระหว่างประเทศ) (Master of Arts in Law and Diplomacy, M.A.L.D.) จากโรงเรียนกฎหมายและการทูตเฟลตเชอร์ (Fletcher School) มหาวิทยาลัยทัฟส์ สหรัฐอเมริกา และนิติศาสตรมหาบัณฑิต (LL.M.) จากมหาวิทยาลัยฮาวาร์ด
ปริญญาเอก : นิติศาสตร์ดุษฎีบัณฑิต (S.J.D.) จากมหาวิทยาลัยฮาวาร์ด สหรัฐอเมริกา โดยทำดุษฎีนิพนธ์ชื่อว่า "An Understanding of the Relationship Among International Legal Discourse About Development, Third World Countries, and International Peace"  ซึ่งเป็นคนไทยคนแรก ที่จบระดับปริญญาเอกจากโรงเรียนกฎหมาย มหาวิทยาลัยฮาวาร์ด ต่อมาได้มีการปรับปรุงเป็นบทความชื่อ "Peace and Security: The Challenge and the Promise" เผยแพร่ในวารสาร Texas International Law Journal เมื่อปี พ.ศ. 2549
การทำงาน > งานการศึกษา

สุรเกียรติ์ เสถียรไทย เคยร่วมสอนกฎหมายเศรษฐกิจระหว่างประเทศ กับ ศาสตราจารย์เฟรดเดอริก สไนเดอร์ ในระดับปริญญาโท ณ คณะนิติศาสตร์ มหาวิทยาลัยฮาร์วาร์ด ประเทศสหรัฐอเมริกา เป็นผู้ริเริ่มหลักสูตรกฎหมายเศรษฐกิจระหว่างประเทศและการวิจัยสหสาขาระหว่างนิติศาสตร์และสาขาอื่น ๆ ที่คณะนิติศาสตร์ จุฬาลงกรณ์มหาวิทยาลัย ดำรงตำแหน่ง ผู้อำนวยการศูนย์วิจัยกฎหมายและการพัฒนาเป็นคนแรก และระหว่าง พ.ศ. 2534 - 2538 ดำรงตำแหน่งคณบดีคณะนิติศาสตร์ จุฬาลงกรณ์มหาวิทยาลัย เป็นศาสตราภิชานของคณะนิติศาสตร์ จุฬาลงกรณ์มหาวิทยาลัย 5 วาระติดต่อกัน และได้รับโปรดเกล้าฯ แต่งตั้งเป็นศาสตราจารย์พิเศษ สาขาวิชานิติศาสตร์ คณะนิติศาสตร์ จุฬาลงกรณ์มหาวิทยาลัย ตั้งแต่วันที่ 25 พฤศจิกายน พ.ศ. 2553 เคยดำรงตำแหน่ง นายกสภามหาวิทยาลัยเทคโนโลยีราชมงคลอีสาน (พ.ศ. 2558 - พ.ศ. 2564) ประธานที่ประชุมนายกสภามหาวิทยาลัยและอธิการบดีมหาวิทยาลัยเทคโนโลยีราชมงคล 9 แห่ง (พ.ศ. 2563 - พ.ศ. 2564) เคยดำรงตำแหน่งนายกสภามหาวิทยาลัยซีเอ็มเคแอล (ความร่วมมือระหว่างมหาวิทยาลัยคาร์เนกีเมลลอน สหรัฐอเมริกาและสถาบันเทคโนโลยีพระจอมเกล้าเจ้าคุณทหารลาดกระบัง) (พ.ศ. 2561 - พ.ศ. 2567)
เคยดำรงตำแหน่งนักวิชาการอาวุโสของโรงเรียนกฎหมายฮาร์วาร์ด และโรงเรียนรัฐบาลเคนเนดี้ มหาวิทยาลัยฮาร์วาร์ด สหรัฐอเมริกา เป็นศาสตราจารย์อาคันตุกะ (Visiting Professor) ของมหาวิทยาลัยบราวน์ สหรัฐอเมริกา และสมาชิกสภาที่ปรึกษา (Member of the Advisory Council), Global Law and Policy Institute, Harvard Law School, U.S.A. และ Member of Asian Advisory Group of the Fletcher School of Law and Diplomacy, Tufts University สหรัฐอเมริกา
การทำงาน > งานการเมือง

สุรเกียรติ์ เสถียรไทย ได้รับแต่งตั้งเป็นที่ปรึกษานโยบายนายกรัฐมนตรี หรือเป็นที่รู้จักในชื่อ "ที่ปรึกษาบ้านพิษณุโลก" ในรัฐบาลพล.อ. ชาติชาย ชุณหะวัณ ต่อมาได้ดำรงตำแหน่งรัฐมนตรีว่าการกระทรวงการคลังในรัฐบาลของนายบรรหาร ศิลปอาชา (ครม.51) และเป็นรัฐมนตรีว่าการกระทรวงการต่างประเทศ รักษาการรัฐมนตรีว่าการกระทรวงวัฒนธรรม และรองนายกรัฐมนตรี ในรัฐบาลของดร.ทักษิณ ชินวัตร (ครม.54 - ครม.55) ซึ่งได้ริเริ่มกรอบความร่วมมือต่าง ๆ ในอนุภูมิภาคลุ่มน้ำโขงและในภูมิภาคเอเชีย เช่น ACMECS และ ACD
การทำงาน > งานองค์การระหว่างประเทศ

สุรเกียรติ์ เสถียรไทย ได้รับเลือกจากประเทศในเอเชียให้เป็นประธานสมาคมกฎหมายระหว่างประเทศแห่งเอเชีย (President of Asia Society of International Law (ASIL)) ระหว่างปี 2556 - 2558 และได้รับเลือกจากสมาชิก 24 ท่านของคณะมนตรีเพื่อสันติภาพและการปรองดองแห่งเอเชีย (Asian Peace and Reconciliation Council : APRC) ให้เป็นประธานคณะมนตรีเพื่อสันติภาพ และการปรองดองแห่งเอเชีย (พ.ศ. 2555 - ปัจจุบัน) ทำหน้าที่ไกล่เกลี่ยลดความขัดแย้งและส่งเสริมสันติภาพในภูมิภาคเอเชีย, ได้รับเลือกเป็นกรรมการของการประชุมโบอ่าว (Boao Forum for Asia) 2 สมัยจนถึงปัจจุบัน, ได้รับเลือกเป็นกรรมการผู้นำเพื่อสันติภาพ (Leaders for Peace), ได้รับเลือกเป็นสมาชิกคณะกรรมการวิสัยทัศน์นิติธรรม 2030 และเป็นประธานร่วมกับอดีตประธานาธิบดี จิมมี่ คาร์เตอร์ ของสหรัฐอเมริกา ในคณะสังเกตการณ์การเลือกตั้งในประเทศเนปาล (พ.ศ. 2551, พ.ศ. 2556 และ พ.ศ. 2560) เป็นต้น
ในปี พ.ศ. 2549 สุรเกียรติ์เคยถูกเสนอชื่อเพื่อเป็นเลขาธิการสหประชาชาติในนามของ 10 ประเทศอาเซียน แต่ได้ถอนตัวไปในเดือนตุลาคม พ.ศ. 2549
การทำงาน > งานสังคม

สุรเกียรติ์ เสถียรไทย รองประธานที่ปรึกษาและประธานกรรมการบริหาร มูลนิธิอาสาเพื่อนพึ่ง (ภาฯ) ยามยาก สภากาชาดไทย ซึ่งมีสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา เป็นองค์ประธานกรรมการมูลนิธิฯ และมีพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ องค์นายกกิตติมศักดิ์ตลอดชีพ มูลนิธิอาสาเพื่อนพึ่ง (ภาฯ) ยามยาก สภากาชาดไทย ตั้งมา 29 ปี ซึ่งได้มีกิจกรรมช่วยเหลือประชาชนด้านอุทกภัย การเฝ้าระวังภัยและการฟื้นฟูอย่างยั่งยืน, เป็นประธานมูลนิธิส่งเสริมนักกฎหมายธุรกิจ, รองประธานมูลนิธิพระบรมราชานุสาวรีย์รัชกาลที่ 5 ณ ป้อมพระจุลจอมเกล้า, ประธานคณะกรรมการอำนวยการจัดหาทุนอาคารเฉลิมพระเกียรติ 80 พรรษามหาราชินี สถาบันสุขภาพเด็กแห่งชาติมหาราชินี (พ.ศ. 2554 - 2559), ประธานกรรมการมูลนิธิศาลาเฉลิมกรุง สำนักงานทรัพย์สินส่วนพระมหากษัตริย์ (พ.ศ. 2559 - 2562), ประธานกรรมการกองทุนอาคารเฉลิมพระเกียรติ 80 พรรษามหาราชินี สถาบันสุขภาพเด็กแห่งชาติมหาราชินี (พ.ศ. 2554 - 2564), ประธานกิตติมศักดิ์กองทุนอาคารเฉลิมพระเกียรติ 80 พรรษามหาราชินี สถาบันสุขภาพเด็กแห่งชาติมหาราชินี (พ.ศ. 2565 ถึงปัจจุบัน) เป็นต้น
ในอดีตเคยเป็นประธานมูลนิธิสถาบันการต่างประเทศสราญรมย์, ประธานมูลนิธิศาลาเฉลิมกรุง ซึ่งอนุรักษ์พัฒนาวัฒนธรรมการแสดงโขนและวัฒนธรรมของไทย, ประธานคณะกรรมการการจัดหาทุนโครงการผ่าตัดหัวใจให้คนยากจนเทิดพระเกียรติในหลวงทั่วหล้า 84 พรรษามหาราชา (พ.ศ. 2554)
การทำงาน > งานธุรกิจ

สุรเกียรติ์ เสถียรไทย เป็นผู้ก่อตั้งสำนักกฎหมายสากลสยามพรีเมียร์ เมื่อปี พ.ศ. 2533 นอกจากนี้เป็นผู้มีบทบาทหลักในการเจรจาแก้ไขปัญหาข้อพิพาทสัญญาซื้อก๊าซธรรมชาติ (Take or Pay) ระหว่างการปิโตรเลียมแห่งประเทศไทยกับกลุ่มผู้ผลิตก๊าซในเมียนม่าร์ ซึ่งผลการเจรจาเป็นผลให้การปิโตรเลียมแห่งประเทศไทยไม่ถูกฟ้องร้องเรียกค่าเสียหายเป็นคดีความ นอกจากนี้ในช่วงวิกฤตเศรษฐกิจ ในปี พ.ศ. 2540 ในฐานะประธานกรรมการ ได้นำบริษัท ปตท. สำรวจและผลิตปิโตรเลียม จำกัด (มหาชน) ไป Roadshow ในต่างประเทศ จนประสบความสำเร็จในการออกหุ้นเพิ่มทุนแม้อยู่ในช่วงวิกฤตเศรษฐกิจ 2540 และยังเป็นผู้มีบทบาทสำคัญในการเจรจากับเจ้าหนี้ต่างประเทศเพื่อปรับโครงสร้างหนี้และฟื้นฟูกิจการให้บริษัท ไทยออยล์ จำกัด ในฐานะประธานคณะผู้นำแผนและ ประธานคณะผู้บริหารแผน จนประสบความสำเร็จเป็นบริษัทแรกของไทยหลังวิกฤตเศรษฐกิจ 2540 จึงเป็นผลดีต่อบริษัทที่รัฐบาลมีหุ้นใหญ่ให้เจริญก้าวหน้าได้มั่นคง และปัจจุบันเป็นประธานที่ปรึกษาให้บริษัทเอกชนต่าง ๆ ทั้งในและต่างประเทศหลายแห่ง
การทำงาน > ตำแหน่งปัจจุบัน

นายกสภาจุฬาลงกรณ์มหาวิทยาลัย
นายกสภามหาวิทยาลัยเชียงใหม่
รองประธานที่ปรึกษาและประธานกรรมการบริหารมูลนิธิอาสาเพื่อนพึ่ง (ภาฯ) ยามยาก สภากาชาดไทย
กรรมการสภามหาวิทยาลัยเชียงใหม่ (ผู้ทรงคุณวุฒิ)
ประธานคณะมนตรีเพื่อสันติภาพและความปรองดองแห่งเอเชีย
ประธานที่ปรึกษากิตติมศักดิ์มหาวิทยาลัยเทคโนโลยีราชมงคลอีสาน
ประธานกรรมการบริษัท เป็ปซี่โค เซอร์วิสเซส เอเชีย จำกัด
ประธานที่ปรึกษา สำนักกฎหมายสากล สยามพรีเมียร์ จำกัด
ประธานที่ปรึกษาภูมิภาคเอเชีย บริษัท SICPA S.A จำกัด ประเทศสวิสเซอร์แลนด์
ประธานที่ปรึกษาด้าน ESG ของภูมิภาคเอเชียตะวันออกเฉียงใต้ บริษัท Nestle S.A. จำกัด ประเทศสวิสเซอร์แลนด์
ผลงาน > หนังสือ

Third World Attitudes Toward International Law An Introduction โดยเขียนร่วมกับศาสตราจารย์เฟรดเดอริก สไนเดอร์  (ตีพิมพ์โดย สำนักพิมพ์ Martinus Nijhoff Publishers)
กฎหมายกับชุมชน มิติใหม่ของการพัฒนา (พ.ศ. 2542)
บทบาทของกฎหมายเศรษฐกิจระหว่างประเทศ (พ.ศ. 2553)
กฎหมายและผลประโยชน์ของไทยในอ่าวไทย : กรณีศึกษาบันทึกความเข้าใจไทย-กัมพูชาเรื่องการเจรจาสิทธิในอ่าวไทย (พ.ศ. 2553)
ผลงาน > บทความ

Sustainable Development ใน ITD, Issue 3 (พ.ศ. 2553)
ภาพรวมการเคลื่อนย้ายและการกำกับทุนโลก ในสรุปรายงานการลงทุนโลก 2010 โดย ITD (พ.ศ. 2553)
ธรรมาภิบาลโลกด้านเศรษฐกิจการเงิน ในวารสารกฎหมายฉบับพิเศษ คณะนิติศาสตร์ จุฬาลงกรณ์มหาวิทยาลัย (พ.ศ. 2554)
นอกจากนี้ ดร.สุรเกียรติ์ เสถียรไทย ยังมีบทความที่ตีพิมพ์ในวารสารทั้งในและต่างประเทศจำนวนมาก เช่น World Bank Economic Review, Harvard Journal of International Law, Harvard Human Rights Journal, Texas International Law Journal, Far Eastern Economic Review